คลังเชื่อรัฐธปท.งัดไม้เด็ดคุมบาท
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — บาทแข็งสุด จ่อยืน 30 บาท เชื่อ ธปท.งัดมาตรการคุม รัฐใช้เอ็กซิมแบงก์ช่วย
ธนาคารกรุงศรีอยุธยารายงานความเคลื่อนไหวค่าเงินบาทวันที่ 8 ก.ย. ว่า ปิดตลาดที่ระดับ 31.01/03 บาทต่อเหรียญสหรัฐ แข็งค่าจากช่วงเปิดตลาดเช้านี้ที่ระดับ 31.15/17 บาทต่อเหรียญสหรัฐ แข็งค่าสุดในรอบ 13 ปี และยังมีโอกาสแข็งค่าต่อเนื่อง ขณะที่ค่าเงินในภูมิภาคยังมีแนวโน้มแข็งค่าตามแรงไหลเข้าของเงินทุนต่างประเทศ แต่ไม่มากนัก
ตลาดการเงินต่างประเมินว่า แนวโน้มค่าเงินบาทในวันที่ 9 ก.ย. น่าจะเคลื่อนไหวในกรอบ 30.9031.15 บาทต่อเหรียญสหรัฐ
นายสาธิต รังคสิริ ผู้อำนวยการสำนักงานเศรษฐกิจการคลัง (สศค.) กล่าวว่า แนวโน้มการแข็งค่าของเงินบาทไม่ได้ส่งผลกระทบในเชิงลบกับทุกภาคอุตสาหกรรม มีทั้งได้รับประโยชน์จากการแข็งค่า และไม่ได้รับประโยชน์ 
ผู้ประกอบการที่ได้รับผลดี คือ กลุ่มที่มีการนำเข้าวัตถุดิบจากต่างประเทศ เชื้อเพลิง และเครื่องจักร
ขณะที่ผู้ใช้วัตถุดิบในประเทศเป็นหลักจะได้รับผลกระทบ 
นายสาธิต กล่าวว่า หากเงินบาทยังคงแข็งค่าขึ้นต่อไป ธนาคารแห่งประเทศไทย (ธปท.) จะมีมาตรการที่เด็ดขาดออกมารับมือ 
ขณะที่รัฐบาลอาจต้องเร่งดำเนินโครงการลงทุนขนาดใหญ่ เช่น โครงการลงทุนรถไฟ ซึ่งหากนำเข้าหัวรถจักรในช่วงนี้จะได้ราคาถูกลง 
สำหรับกรณีที่สภาอุตสาหกรรมแห่งประเทศไทยจะเรียกประชุมสมาชิกที่ได้รับผลกระทบจากการแข็งค่าของเงินบาทในช่วงปลายสัปดาห์นี้ เพื่อเสนอมาตรการในการรับมือการแข็งค่าของเงินบาทนั้น นายสาธิต กล่าวว่า ถือเป็นเรื่องที่เอกชนสามารถทำได้ ทางรัฐบาลก็ยินดีที่จะรับฟัง โดยเบื้องต้นคาดว่ารัฐบาลน่าจะมีมาตรการเกี่ยวกับการปล่อยสินเชื่อดอกเบี้ยต่ำ รวมถึงการให้ธนาคารของรัฐ เช่น ธนาคารเพื่อการส่งออกและนำเข้าแห่งประเทศไทย (เอ็กซิมแบงก์) เข้ามาช่วยดูแลผู้ประกอบการ